Απάμεια (η Ραγιανή)

Η Απάμεια Ραγιανή ήταν αρχαία ελληνική αποικία στην Παρθία. 

Κατά τον Στράβωνα, απείχε 500 στάδια από τις Κασπίες πύλες (περ. 15 χλμ.)Στράβωνος γεωγραφικά, βιβλίο 11, κεφάλαιο 9,1: ἔστι δ᾽ Ἀπάμεια καὶ Ἡράκλεια, πόλεις περὶ τὰς Ῥάγας. εἰσὶ δ᾽ ἀπὸ Κασπίων πυλῶν εἰς μὲν Ῥάγας στάδιοι πεντακόσιοι, ὥς φησιν Ἀπολλόδωρος και βρισκόταν νοτιοανατολικά των Ραγών - Ευρωπού. 

Κτίσθηκε από τους δύο πρώτους Σελευκίδες βασιλείς (ή τον Σέλευκο Α΄ ή τον Αντίοχο Α΄) επί της παλαιοτέρας περσικής Χωάρα (Choara ή Khuvar), (έδρας της επαρχίας Χωαρηνής), όπου ο σατράπης Βήσσος δολοφόνησε τον Δαρείο Γ΄ ΚοδομανόLivius.org . Κατά την παρθική περίοδο μετονομάστηκε σε Αρσάκη. Την πόλη αναφέρει και ο Ρωμαίος Αμμιανός Μαρκελλίνος (xxiii, 6) και τοποθετείται, λογικά στο Ιράν, μεταξύ των σημερινών πόλεων Ahuan και Qosheh, από όπου, κατά την αρχαιότητα, περνούσε ο εμπορικός δρόμος του μεταξιού. 

Υπάρχει μάλιστα η πιθανότητα να είναι η σύγχρονη AradanΑγγλόφωνη βικιπαίδεια στο λήμμα Choara (Parthia) του Ιράν της επαρχίας Σεμνάν, η οποία Aradan ήταν η αρχαία Χωάρα των Αχαιμενιδών. 

Παραπομπές

 Πηγές 
Από την wikipedia στο λήμμα Apamea Ragiana.
Johann Gustav Droysen Ιστορία των επιγόνων του Μεγάλου Αλεξάνδρου, εκδ. Ελεύθερη Sκέψις.
Π. Δρανδάκη, Μεγάλη ελληνική εγκυκλοπαίδεια.

Κατηγορία:Σελευκιδικές αποικίες
Κατηγορία:Αρχαίες πόλεις της Παρθίας
Κατηγορία:Αρχαίες πόλεις της Περσίας